google/wiki40b huggingface dataset:
Ordenen for militærfortjenester

Ordenen for militærfortjenester (fransk: Ordre du mérite militaire) er en fransk orden innstiftet 22. mars 1957 og avviklet ved etableringen av Den nasjonale fortjenstorden i 1963. Den ble tildelt for fortjenstfull fredstidsinnsats i reserven i det franske forsvar. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av forsvarsdepartementet.

Insignier

Ordenstegnet for Ordenen for militærfortjenester består av et malteserkors. Midtfeltet er kvadratisk satt på spissen og inneholder et kvinnehode, republikkens personifikasjon, med stridshjelm på hodet. Langs kvadratets to øvre sider står innskriften «REPUBLIQUE FRANÇAISE». På revers står innskriften «MERITE MILITAIRE». Ordenstegnet for kommandører er opphengt i båndet i en eikekrans og har laurbærblad i korsvinklene. For kommandører er korset blåemaljert og i gull, for offiserer i gull uten emalje og for riddere i sølv.
Ut over forskjellig materiale er ordenstegnene for de forskjellige grader identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.
Ordensbåndet er blått med en bred rød midtstripe og smale hvite kantstriper.
Stadio Flaminio

Liv etter OL

Etter OL er stadionet blitt brukt som hjemmebane til rugbyklubben Capitolina. Stadionet er også blitt brukt til konserter og Madonna og Michael Jackson er artister som har holdt konsert her.
Dogs

Bakgrunn og konsept

Under bandets turné i 1974 fremførte de to nye sanger, «You Gotta Be Crazy» og «Raving and Drooling». Disse to sangene var ment å være sentrale på bandets oppfølger-album til The Dark Side of the Moon, men låtene ble lagt til side og tatt frem igjen etter utgivelsen av Wish You Were Here. En konsertversjon kalt «You've Got to Be Crazy» fra 1974 ble utgitt på Immersion Box Set og Experience-utgivelsene av Wish You Were Here i 2011. Denne versjonen er raskere enn albuminnspillingen, inneholder mere og noe annerledes tekst samt at tonearten var høyere. David Gilmour mente det var for mye tekst, og ba Waters om å «omskrive sangen slik at den ble mulig å synge, i motsetning til umulig».
Roger Waters omarbeidet tekstene til «You Gotta Be Crazy», som ble til «Dogs» og «Raving and Drooling» som ble «Sheep», slik at det passet til et konseptalbum løst basert på George Orwells roman Kamerat Napoleon (eng: Animal Farm). Waters tekster var sterkt politiske og samfunnskritiske og han sammenligner mennesker med tre typer dyr: hunder («Dogs»), griser («Pigs (Three Different Ones)») og sauer («Sheep»). 
«You Gotta Be Crazy» var allerede med den opprinnelige teksten en sterk kritikk av aggressive, hensynsløse og grådige forretningsmenn med stor makt. Teksten ble kortet ned, men «Dogs» har beholdt de viktigste poengene fra originalteksten. I det første verset beskrives en «hund» på vei mot toppen og forteller om nærmest psykopatiske trekk, som tillærte sosiale ferdigheter, løgner, overfladisk sjarm, manipulasjon og falskhet. Han forteller at han sørger for å få tillit, og venter på det riktige øyeblikket for å stikke de som stoler på ham i ryggen. I det andre verset reflekterer «hunden» over alt han har forsaket, tomheten og ensomheten som har tatt over når han begynner å bli gammel. Det tredje verset har «hunden» innsett at han har mistet kontrollen, har blitt for gammel og blir «dratt ned av steinen». I det fjerde verset føler «hunden» at han er forvirret og at han har blitt lurt og brukt, som en brikke i et spill. I det femte og siste verset sammenligner han sin oppvekst og sitt liv med direkte lignelser og henvisninger til ekte hunders opplevelser i livet, og ser årsakene til at han selv ble en «hund».
«Dogs» er den eneste låten på Animals hvor Gilmour synger og er kreditert som låtskriver. Det var også siste gang Richard Wright sang på en Pink Floyd-låt før han forlot bandet i 1979.

Konsertversjoner

Låten ble fremført under samtlige konserter under In the Flesh-turneen i 1977. David Gilmour spilte Fender Telecaster og benyttet den også der det spilles akustisk gitar på originalinnspillingen, og spilte også en ekstra gitarsolo. Snowy White spilte passasjene med gitarharmonier sammen med Gilmour.
Roger Waters fremførte sangen under sin soloturné In the Flesh i 2000 samt under Us + Them-turneen i 2017 og 2018.
Norsk Folkeparti

Norsk Folkeparti (NFP) er et norsk nasjonalistisk og nykonservativt politisk parti stiftet og ledet av Oddbjørn Jonstad. Det ble stiftet høsten 1999, og presenterer seg selv som et parti «som arbeider for at Norge skal være et land med en etnisk norsk befolkning». 
Partiet har liten oppslutning og fikk 1 654 stemmer ved Stortingsvalget i 2001.
Partiet har en del ideologiske likheter med Demokratene. Partiet er imot høyere skatter og avgifter, og vil reformere norsk innvandrings- og asylpolitikk.  Partiet ønsker å bevare statskirken.

NRK-klagen

Partiet fikk i mars 2014 en del oppmerksomhet da det hadde sendt klage til Kringkastingsrådet i forbindelse med NRKs bruk av mørkhudete programledere i kultur- og historieprogrammer. Kringkastingsrådet avviste klagen og skrev et skarpt svar til partiet.
Kotagiri

Kotagiri er en liten landsby i Nilgiris-distrikrtet i Tamil Nadu. Kotagiri Ligger på 1 793 moh og er en av tre populære Hill Station i Nilgiris.

Geografi

Kotagiri ligger på 11,43° N. og 76,88° Ø. Gjennomsnittshøyden der er 1 793 meter.
Regionen er kjent for sin eviggrønne vegetasjon. Det viktigste som dyrkes er eukalyptus og vintergrønne trær som vokser her. Klimaet er også velegnet for frukt og grønnsaker, men mange lokale bønder dyrker nå rosenkål, kål, gulrøtter og sopp blant mange andre vekster.
Kotagiri er også et sted hvor en ofte kan se bøffel og ville bjørner.

Demografi

Etter folketellingen i India 2011 hadde Kotagiri 29 184 innbyggere. Menn utgjorde 49% og kvinner 51%. Lesekyndigheten var 77% hos menn, kvinner 70%. Barn under 6 år: 9%. Badagas-stammen er de opprinnelige i Kotagiri og eier det meste av jorden.

Veiforbindelser

Fra Kotagiri går det vei til Mettupalayam. Veien fortsetter til Ooty. Det er 27 km. fra Kotagiri til Ooty og veien, Nilgiri Ghat Roads er en av fem hovedveier i distriktet. Coonoor ligger 23 km. fra Kotagiri og forbundet med en vei som grener ut fra veien til Ooty.
Spartan South Midlands League

Spartan South Midlands League består av tre divisjoner fra nivå 9 til 11 i den engelske fotballpyramiden. Ligaen dekker i dag geografisk områdene i Nord London og grenseområdene nord for London. 
Ligaen funker som en underliga for Southern Football League og Isthmian League hvor lagene som rykker opp kan havne i en av disse divisjonene.
Ligaen består i dag av totalt 59 lag fordelt på disse tre divisjonene.
Oriyaskrift

Oriyaskrift eller odiaskrift er et skriftsystem og en abugida som brukes til å skrive det indoariske språket oriya. Skriftspråket ble utviklet på 1000-tallet og oppstod av kalingaskriften, som igjen er utgått fra brahmiskriften i det gamle India. Det eldste kjente eksempel på oriyaskrift er fra 1051 e.Kr. og i løpet av 1100-tallet hadde den fullstendig overtatt etter kalingaskriften.
Emil Hallfreðsson

Tidlig karriere

Hallfreðsson ble hentet til Tottenham Hotspurs av daværende sportdirektør i klubben, Frank Arnesen, i desember 2004, etter å ha tilbragt  de tidligste årene av karrieren i FH i den islandske Úrvalsdeild.
Hallfreðsson spilte fast for Tottenhams reservelag, og var en nøkkelspiller da Tottenham vant ligaen for reservelag i 2005/06-sesongen. Han ble deretter lånt ut til Malmö FF. Hallfreðsson hadde suksess i Malmö FF, hvor han spilte 24 kamper og scoret åtte mål. Klubben greide imidlertid ikke å overtale Hallfreðsson til et mer permanent opphold, og Hallfreðsson vendte tilbake til England på høsten.
Hallfreðsson hadde førstelaget som mål, men i de påfølgende månedene spilte han ikke en eneste kamp for laget. I juli 2007 ble Hallfreðsson solgt til Lyn. Hallfreðsson spilte kun en ligakamp i Norge, men spilte også en cup-kamp mot Fotballklubben Bodø/Glimt, hvor han gav målgivende pasning til Dylan Macallister, som scoret kampens eneste mål. Tre dager senere kunne Lyn noe overraskende melde at Hallfreðsson var klar for den italienske klubben Reggina.

Senere karriere

Hallfreðsson spilte fast på klubbens førstelag første sesongen, men det ble mindre spilletid i andre sesong. Etter en tid uten kamper, ble han lånt ut til Football League Championship-klubben Barnsley for ett år. IU august 2010 ble Hallfreðsson lånt ut til Hellas Verona. Han spilte fast kamper, og ble en avgjørende spiller for lagets opprykk til Serie B. Hallfreðsson ble årets spiller for klubben den sesongen. Da Hallfreðsson skulle signere ny kontrakt, tok Verona over spilleren.

På landslaget

Hallfreðsson har, i tillegg til å ha spilt en rekke kamper for Islands U-21-landslag, spilt A-lagskamper siden 2005. Hallfreðsson har 36 kamper for Island.
Han ble tatt ut i Islands EM-tropp til EM i Frankrike 2016.
Han ble tatt ut i Islands tropp til VM i fotball 2018 i Russland.
Markus Mus

Opptreden

Markus Mus ble for første gang introdusert i tegneseriestripen Mr. Slicker and the Egg Robbers i 1930, og var med i en del historier på 1930-tallet etter det.
Som person er han fremstilt som en gammel mus med skjegg og briller. Ellers er det veldig lite som kan sies om ham fordi han nesten aldri viser seg.
Sinquefield Cup

The Sinquefield Cup er en sjakkturnering i St. Louis, Missouri, USA, til minne om Rex Sinquefield og hans kone Jeanne, som grunnla Chess Club and Scholastic Center of Saint Louis.
Danza Kuduro

Musikkvideo

Musikkvideoen ble filmet på den karibiske øyen St. Martin, og ble regissert av Carlos Pérez, som har regissert flesteparten av Don Omars nyeste videoer.
Videoen viser sangerne som nyter en millionærs velstand. Don Omar inviterer Lucenzo på en båttur, og henter ham i en BMW E89. Det er også scener av jenter som fester med de to på stranden. Før videoen hadde premiere, lanserte Omar en forhåndsvisning gjennom sin Facebook-bruker. Den ferdige musikkvideoen hadde premiere 17. august 2010 gjennom Vevo. På de første dagene siden utgivelsen ble musikkvideoen sett mer enn 1 million ganger, og ble dermed den tredje mest sette videoen i verden. «Danza Kuduro» klassifiseres som et YouTube-fenomen, og hadde per 1. mai 2015 blitt vist mer enn 668 millioner ganger.
Gammellatin

Gammellatin (også kalt for tidlig latin eller arkaisk latin) er navnet på perioden i latinsk språkhistorie som kommer før klassisk latin, det er all latin før 75 f.Kr. Begrepet prisca Latinitas adskiller den i nylatin og samtidslatin fra vetus Latina hvor «gammel» har en annen mening.
Tirthankara

En tīrthaṅkara (sanskrit) er i jainismen en «vadestedsmaker» som er en frelser og åndelig lærer som berger mennesker trygt over «verdenslidelsens hav» ved å forkynne dharma eller den rettferdige vei. Ordet tirthankara er en grunnlegger av en tirtha som opphever havet av gjentatte fødsler og død eller saṃsāra. Ifølge jainismen er en tirthankara et sjeldent individ som har overvunnet saṃsāra for seg selv og laget en vei for andre. Etter erkjennelsen av den sanne natur til selvet eller sjelen, oppnår en Tīrthaṅkara allvitenhet eller Kevala Jnana, og blir en som grunnlegger jainismen på nytt. Han sørger for en bro som andre kan gå over ved å følge den nye læreren fra saṃsāra til moksha eller frigjørelse.
Fileobelisken

File-obelisken er en av to obelisker som ble funnet på øya File i Øvre Egypt i 1815 og kort deretter ble ervervet av William John Bankes. På obelisken finnes to inskripsjoner, en med hieroglyfer og en annen på klassisk gresk. Ved å sammenligne de to tekstene, trass i at de ikke var rene oversettelser av hverandre, trodde Bankes at han kunne gjenfinne navnene Ptolemaios og Kleopatra i hieroglyfer. Hans identifisering ble senere bekreftet av Thomas Young og Jean-François Champollion, og bidro til Champollions endelige tolkning av hieroglyfene. Inskripsjonen er en framstilling fra de egyptiske prestene i File og de positive svarene fra Ptolemaios VIII Euergetes samt dronningene Kleopatra II og Kleopatra III. Tekstene er daterte til 118/117 f.Kr.
I 1820-årene ervervet Bankes obelisken som ble funnet på File og lot den transportere til sitt gods Kingston Lacy i Dorset i England. Godset tilhører i dag National Trust og obelisken står fortsatt i hageanlegget der.
Bittermarka

Bittermarka er et fjellområde nord i Trysil kommune, øst for innsjøen Engeren. Det er et populært hytteområde.
Her finnes mange fine fiskevann og gode jaktmuligheter. Spesielt rype og storfugl.
I Mjølsjøen er det gode fiskemuligheter for ørret, fra Mjølsjøen renner Mjølbekken ut i Flena
Johan Sverdrups plass (Oslo)

Johan Sverdrups plass er eller var en plass på Torshov i Oslo, der Vogts gate krysser Christian Michelsens gate.
Plassen ble i 1901 oppkalt etter stortingsmann og statsminister Johan Sverdrup, i en tid da Ring 2 ennå ikke var anlagt. Plassen ligger inntil Hallénparken og lar seg vanskelig skille fra denne. Ingen hus har adresse til plassen.
Plassen er per 2016 ikke skiltet.
Bangs (Ohio)

Historie

Landsbyen ble bygget langs Cleveland, Mt. Vernon, and Columbus Railroad omkring 1873 da jernbanen ble bygget. 
Et postkontor kalt Bangs ble opprettet i 1874, og var i drift inntil 1955. Jernbanelandsbyen ble oppkalt etter George H. Bangs, en posttjenestemann.
Lypesthes

Utseende

Stort sett middelsstore bladbiller, mørke, kan ha metallisk glans, gjerne tett kledt med korte, lyse, oppstående hår. Antennene er tynne og lange, beina nokså kraftige. Pronotum er betydelig smalere enn dekkvingene.

Levevis

Både larvene og de voksne (imago) er planteetere.

Utbredelse

Slekten er vidt utbredt i Asia.
Ledian Memushaj

Landslaget

Han ble tatt ut i Albanias EM-tropp til EM i Frankrike 2016.
La Naranja China

Alex Olmedo, kjent under sitt artistnavn La Naranja China, er en spansk musiker. Olmedo vokste opp i Dieburg i Tyskland, hvor han ble født av spanske foreldre. Han flyttet med familien til Madrid da han var tolv. Olmedo synger på spansk og er særlig inspirert av rock fra 1960-tallet. Olmedo har gitt ut tre album.
Estimator

Nøyaktighet

Målet med estimeringer er å ha en estimator som gir et så nøyaktig estimat som mulig. Det er derfor flere tallstørrelser som måler hvor god en estimator er som for eksempel gjennomsnittlig standardfeil.

Egenskaper

Det er flere egenskaper en estimator kan ha som gjør den attraktiv, deriblant asymptotisk normalitet, effektivitet, konsistent og robusthet.
Flaggbærere under Vinter-OL for ungdom 2012

Listen over flaggbærere under Vinter-OL for ungdom 2012 inkluderer flaggbærerne til alle de 70 deltakende landene som deltok i Vinter-OL for ungdom 2012 i Innsbruck. Utøverne ble enten valgt av den nasjonale OL-komiteen eller av utøverne selv. For Norge var det curlingspilleren Ina Roll Backe som bar det norske flagget. Hellas gikk som vanlig under OL inn først, mens vertsnasjonen Østerrike entret Bergisel Stadion til sist. Resten av nasjonene gikk inn alfabetisk på engelsk.
Fransk mesterskap i kappgang 1898

Fransk mesterskap i kappgang 1898 ble arrangert 3. juli 1898, i Courbevoie. Dette var det sjette franske mesterskapet i kappgang som ble arrangert. 
Det ble konkurrert i 1 kilometer og 20 kilometer kappgang.
Half Past Dead

Handling

Det myteomspunnede fengslet Alcatraz har nettopp blitt gjenåpnet. Fengselets første dødsdømte avventer den elektriske stol, men bærer samtidig på en hemmelighet verdt 200 millioner dollar. Fengselet invaderes av en kommandogruppe som har til hensikt å få fatt på denne hemmeligheten før den dødsdømte henrettes. FBI-agenten Petrosivitch (Seagal) har imidlertid lyktes med å infiltrere fengslet ved å utgi seg for å være fange. Han klarer å overtale en del av fangene til å kjempe på hans side i den voldsomme kampen som oppstår.
Slips (2007-album)

Slips er et musikkalbum med punkbandet Slips, utgitt i 2007. Albumet er innspilt i Whorehouse Studio, Oslo i mars 2007.
Lauri Sild

Karriere

Lauri Sild har vært med å prege internasjonal orienteringssport i flere sesonger, men har ikke lykkes med å vinne noen medaljer i internasjonale mesterskap. Den estiske løperen har 6.-plass fra mellomdistansen i finske Vuokatti i 2013 som sin personlige bestenotering. Han var også med da Estland ble nummer seks på stafetten i VM i skotske Inverness i 2015.
Lauri Sild blir ansett for å være en god stafettløper og har ved flere anledninger prestert svært gode etappetider i orienteringsverdens største klubbstafetter, Tiomila og Jukola. Sammen med Koovee vant han Jukola i 2016. Lauri Sild har i løpet av sin karriere representert seks ulike orienteringsklubbene. I samtlige klubber har broren Timo vært medlem samtidig som ham.
Europsimus

Utbredelse

Arten er beskrevet fra rav som stammer fra sen Eocen (37-34 millioner år siden) fra Tyskland.
Apati

Apati er mangel på følelser, motivasjon eller entusiasme. Apati er i psykologisk terminologi et begrep brukt på indifferens (likegyldighet) — der en person er passiv eller indifferent til aspekter knyttet til følelser, det sosiale eller det sjelelige livet.

Kjennetegn

I enkelte tilfeller kan apati medfølge andre symptomer som varierer avhengig av en underliggende sykdom eller lidelse:

Forskning

Studier har vist at apati ved Parkinsons sykdom ofte er forbundet med depresjon, kognitiv svikt og demens. Apati og Parkinson er spesielt assosiert med planlegging og problemløsning. Symptomene ved apati og depresjon kan i visse tilfeller overlappe hverandre, noe som kan gjøre det vanskelig å skille problemene fra hverandre. Til tross for det, viser flere studier at personer med Parkinson får apati selv om de ikke nødvendigvis har en depresjon.
Muhammad ibn Ali as-Sanussi

Bakgrunn

Muhammad ibn Ali fikk tilnavnet as-Sanūssī etter en respektert muslimsk lærer. Han var et medlem av Walad Sidi Abdallah-stammen, og var en sharif som kunne følge slekta si tilbake til Fatima, Muhammads datter. 
Han studerte ved en madrassa i Fès, i dag i Marokko.

Lederskap

Han reiste så til Sahara, hvor han i dagens Tunisia og Libya fremmet en «ren» form av islam, som fikk mange tilhengere, og deretter dro han til Kairo for å studere ved al-Azharuniversitetet. 
På grunn av den franske okkupasjonen av Algérie kunne han ikke vende tilbake, og han etablerte derfor sin hovedstad i al-Jaghbub i det østlige Kyrenaika. Der bygde han en moské og et universitet, som kom til å bli en av al-Azhars rivaler.

Etterkommere

Etter hans død ble hans eldste sønn Muhammad al-Mahdi ibn Sayyid Muhammad al-Sanussi sanussiya-ordenens nye eder, og han flyttet hovedstaden til Kufra. As-Sanūssī hadde også en annen sønn kalt Muhammad ash-Sharif. Hans barnebarn, Muhammad al-Mahdis sønn, ble Idris I av Libya, landets første og eneste konge.

Universitetets skjebne

Universitetet ble stengt av Muammar al-Gaddafi i 1984, samme tid som as-Sanūssī-familiens graver ble desakrert.
Yasemin Can

Idrettskarriere

Can fikk bronse i juniorklassen ved EM i fjelløp 2009 i Østerrike, og hun vant juniorklassen ved VM i fjelløp 2010 i Slvenia. Ved EM i fjelløp 2011 fikk hun sølv i juniorklassen, bak Denisa Ionela Dragomir, men Tyrkia vant lagkonkurransen i juniorklassen. 
Ved Sommeruniversiaden 2015 deltok hun på Tyrkias lag som fikk bronse i lagkonkurransen i halvmaraton. 
Hun vant gull på 10.000 meter ved EM i friidrett 2016 i Amsterdam, foran Dulce Félix og Karoline Bjerkeli Grøvdal. Can satte her personlig rekord og europeisk U23-rekord på denne distansen, med 31:12,86. 
Hun fikk sølv på 3000 meter ved EM i friidrett innendørs 2017, bak britiske Laura Muir. I juli vant han 10.000 meter i U23-EM i friidrett 2017, med ny mesterskapsrekord på 31:39,80. Han vant også 5000 meter, også her med ny mesterskapsrekord, på 15:01,67.
Amicus curiae

En amicus curiae (bokstavelig, venn av retten; flertall, amici curiae) er en som ikke er en part i en sak og ikke har noen forbindelse til noen av partene, men som assisterer retten ved å tilby informasjon som er relevant for saken. Avgjørelsen om informasjonen skal tas med ligger til retten å bestemme. Uttrykket amicus curiae er latin
Grøvudalshytta

Grøvudalshytta er ei hytte som ligger i Sunndal kommune. Grøvudalshytta er en Turistforeningshytte drevet av Kristiansund og Nordmøre Turistforening (KNT).
Hytten ligger ca.7km fra bilvei på Hallen(i Sunndal kommune).
Amintore Fanfani

Bakgrunn

Fanfani tok eksamen i økonomi i 1930 ved Università Cattolica del Sacro Cuore i Milano. Han var professor i økonomi, først i Milano, seinere i Roma.

Politikk

I mellomkrigstida blei Fanfani – som mange andre katolske intellektuelle – medlem av det italienske fascistpartiet, og han fant i korporativismen en «tredje veg» mellom kaptalismens liberalistiske doktriner og venstresidas marxistiske materialisme. Han argumenterte for totalitære løsninger dersom de ville føre til ønskverdige resultater for kollektivet og dersom den enkeltes plikter blei satt høyere enn rettighetene. Han roste Mussolini for dennes sivilisasjonskamp og støtta den italienske imperialismen i Etiopia. I 1938 var Fanfani en av 330 underskrivere på et antisemittisk opprop, Manifesto della razza. Synspunktene i dette dokumentet blei kort tid etter gjort til lov, noe som gjorde at jøder i stor grad blei fratatt statsborgerlige retter.
I løpet av krigen blei Fanfani mer orientert mot den politiske retninga som i 1943 skulle etablere seg som Det kristeligdemokratiske partiet. Her blei han sentral i en fløy som var sterkt katolsk i verdispørsmål, men reformistisk i økonomisk politikk. De siste krigsåra var han i eksil i Sveits, men da han vendte tilbake, fikk han raskt sentrale verv i partiet.
Fanfani mente at det private økonomiske initiativ var gunstig bare om det var underlagt fellesskapets beste. Han holdt fast på sin korporativistiske grunnholdning, og i arbeidet med Italias nye grunnlov ønska han primært et tokammersystem, et kammer valgt ved allmenn stemmerett og et med representanter for profesjoner og yrkesgrupper. Slik blei det ikke – opplegget minte for mye om fascismen. Partiet forstod imidlertid behovet for å sikre seg en viss støtte i arbeiderklassen. Fanfani fikk dermed sin første regjeringsposisjon i 1947 som arbeidsminister.
Omtrent samtidig krevde den kalde krigens politikk at statsminister Alcide De Gasperi avvikla regjeringssamarbeidet med kommunistene og sosialistene. Dette førte samtidig til ei høyredreining i politikken. Mens hans partifelle Giuseppe Dossetti, som sia krigen hadde vært sammen med Fanfani om å utvikle partiet i sosialliberal retning, nå valgte å forlate politikken, var Fanfani mer pragmatisk anlagt, og da De Gaspari døde i 1954, var han den som blei valgt til ny partileder (med tittel partisekretær). Kort tid etter blei han statsminister.
De neste tiåra var han en av landets mest sentrale politikere. Han reformerte Kristeligdemokratene. Partiet hadde hatt sin velgerbase på landsbygda med lokalavdelinger og soknekirker nært knytta sammen. Fanfani innså imidlertid at det var nødvendig å styrke partiet i byene, og at det måtte bygges som en sjølstendig organisasjon. Også nå var det den korporative grunnholdninga som blei hans basis. Han benytta den offentlige sektoren, som var blitt sterkt utbygd av Mussolini i 30-åra, og også det statlige oljeselskapet ENI, til å skape sysselsetting i dårlige tider – og også til å skaffe gode jobber både for venner og tidligere motstandere. Dette blei en modell som lenge gav partiet hegemoni i italiensk politikk, men som også førte til stor korrupsjon.